****

**CURSA TORTELL DE REIS 2016**

**REGLAMENT TÈCNIC**

Els cotxes inscrits segons les seves característiques es dividiran en 3 categories:

TR-1. “Mortificació Màxima”.

TR-2. “No Prenguis Mal”

TR-3. “Purets”

Un cotxe inscrit en una categoria ha de mantenir les característiques d’aquesta durant tota la cursa.

**1- Cotxes admesos:**

Rèpliques de cotxes a escala 1/32 de les llistes 1.1 Categoria TR-1, 1.2- Categoria TR-2 i 1.3 Categoria TR-3.

El cotxes han de conservar tots els elements i les característiques del model tal com es comercialitza; excepte les modificacions descrites al punts 2- Úniques modificacions permeses, 3- Pneumàtics, 4- Motor i 5- Imants.

**1.1- Categoria TR-1:**

**SCALEXTRIC, ALTAYA i derivats**: Seat 600, Seat 850, Seat 850 Coupé, Seat Panda, Seat Fura Crono, Renault 5 Copa, Renault 8, Ford Fiesta, Jaguar E, Citroën 2 CV Sahara, Mini, Renault 4L.

**NINCO**: Porsche 356,

**SUPERSLOT, HORNBY**: Mini Cooper; Volkswagen Beetle, MGB.

**REPROTEC**: Seat 600.

**PINKKAR**: Volkswagen Beetle. Citroën 2 CV, Austin Healey.

**MRRC**: Porsche 904.

**AUTOART**: Lancia Fulvia HF.

**REVELL**: Porsche 550 Spyder, NSU TTS, Simca Rally 2, Trabant 601 TLRC.

**1.2- Categoria TR-2:**

**SCALEXTRIC, ALTAYA i derivats:** Fiat Abarth 1000, Mercedes 250 SL, MG A 1500.

**NINCO:** Jaguar XK120, Jaguar E, Ferrari Testarossa, Ferrari 166 MM, Austin Healey, Porsche 550, Corvette 53 i 56.

**SUPERSLOT, HORNBY**: Ford Escort MKI, Mercedes 300SRL, Ferrari 250 GTO.

**REPROTEC**: Fiat Abarth 1000.

**PINKKAR**: Ferrari 250 GTO.

**MRRC**: King Cobra, Porsche 911S i RS.

**AUTOART**: Jaguar C.

**REVELL**: Ford Cortina Lotus, Mercedes Benz 300SE.

**SPIRIT**: BMW 2002TI.

**CARRERA**. Jaguar D, Ferrari “Uovo”, Mercedes 300SRL, Porsche 904.

**1.3- Categoria TR-3:**

**SCALEXTRIC, ALTAYA i DERIVATS**: Cooper Climax, Ferrari 156 F1, BRM, Honda, Mclaren F1.

**SUPERSLOT, HORNBY**: Ferrari 156F1, Ferrari 375F1, Maserati 250F, Vanwall F1, Cooper Climax T53, Lotus 49 i 49B, Eagle Weslake, Mclaren M7C.

**PINKKAR:** Bugatti. Auto Union Type C.

**CARTRIX**: Ferrrai F 555, Lancia-Ferrari D50, Maserati 250F, Lotus 16, Mercedes W196, Gordini T32, BRM P25, Bugatti T251, Vanwall, Kustis-Offy, Porsche 804, Aston Martin DBR4,

**2- Úniques modificacions permeses:**

**2-A** Pintura i decoració lliure conservant sempre els vidres transparents. És obligatori portar dos dorsals a les portes d’una alçada mínima de 5 mm.

**2-B** Treure o desconnectar les bombetes o LEDs i els seus cables en els cotxes que portin llum, però conservant tots els altres accessoris i suports. Eliminar els retrovisors quan aquests siguin afegits a la carrosseria, antenes i neteja - parabrises.

**2-C** Trenetes lliure. Cables lliures. En els cotxes que no portin cables, es poden posar per unir les trenetes amb el motor; sempre que no impliqui una modificació del xassís o la carrosseria. Prohibits els additius a les trenetes.

**2-D** Enganxar els coixinets dels eixos als seus suports. Fixar el motor al xassís amb cinta adhesiva o enganxar-lo únicament als seus suports, sempre que no modifiqui la rigiditat del xassís. El motor es pot tapar amb una capa de cinta adhesiva fina per evitar curtcircuit amb la pista.

**2-E** Guia lliure entre les comercialitzades per marques de Slot. Es pot engrandir el forat del suport per tal de poder muntar-la; també foradar peces interiors de la carrosseria per deixar pas a l’eix de la guia, però no es pot suprimir cap peça; ni ser visible la modificació des de l’exterior. Està permès retallar la pala de la guia.

**2-F** Cargols lliures entre els comercialitzats per marques de Slot. És obligatori portar un mínim de dos cargols, enroscats total o parcialment, al seu lloc original; excepte si el cotxe en porta un sol.

**2-G** En els cotxes SCALEXTRIC antics, que originalment portaven motor obert, està permès retallar la finestra del xassís per poder muntar un motor compacte.

**2-H** Engrandir els forats dels cargols al xassís per millorar la basculació de la carrosseria. Els allotjaments dels caps dels cargols no es poden modificar.

**2-I** Autoritzat posar separadors de rodes per limitar el desplaçament lateral dels eixos.

**3- Pneumàtics:**

Han de ser del tipus original del cotxe o bé els comercialitzats expressament per substitució. Es poden rebaixar els anteriors, sempre que siguin identificables i toquin la pista amb el cotxe en posició de repòs sobre la mateixa. Prohibits els additius; els pneumàtics han d’estar secs en el moment de prendre contacte amb la pista.

**4- Motor:**

**4-A** Ha de ser l’original del cotxe o bé el comercialitzat per la mateixa marca expressament per substitució amb les peces d’adaptació necessàries.

**4-B** Ha de ser de tipus compacte. Mantenir-se totalment de sèrie, sense afegir, treure ni manipular cap element mecànic o elèctric que alteri el rendiment, inclòs el camp magnètic. No es pot escurçar ni allargar els seus eixos. Prohibit intercanviar peces entre marques i models diferents. Es poden eliminar las resistències i condensadors antiparàsits.

**5- Imants:**

Obligatori eliminar els imants dels xassís en els cotxes que en portin. Només estan permesos els imants del motor.

**REGLAMENT ESPORTIU**

**1- Organitzador:**

Organitzador: DREAM SLOT. Carrer Santjoanistes, 7. 08006 Barcelona.

Telèfon 93 218 90 61 [www.dreamslot.net](http://www.dreamslot.net).

**2- Data i horari de la cursa:**

Diumenge 10 de Gener del 2.016.

Entrada a parc tancat de 9,00 a 9,25 h. Començament de la cursa 9,30 h.

**3- Participació i inscripció:**

Per poder participar caldrà haver pagat la inscripció i haver passat la verificació tècnica del cotxe.

El preu de la inscripció és de 10 € (6 € pels abonats). Període d’inscripció del 2 al 8 de Gener 2.016.

L’organitzador té el dret de rebutjar inscripcions de participants considerats polèmics o ingrats.

**4- Cursa:**

Constarà de quatre trams de ral·li i un circuït de 4 pistes. Es recorreran tots una vegada; 10 voltes a cada un (supeditat a la quantitat de participants).

**5- Classificació:**

La classificació de cada categoria serà establerta per la suma dels temps de cada participant en tots el trams de ral·li i totes les pistes del circuït; per ordre de menor a major.

**6- Premis:**

Premi Corona de Reis al primer i últim classificat de cada categoria.

Tots els participants podran gaudir d’una ració de Tortell de Reis i una copa de Cava.

**7- Assistència:**

Per tal de que tots els pilots tinguin una bona cobertura del trams per col·locar el cotxe a la pista en cas de sortida, tots els participants tenen la obligació de fer aquesta tasca. El incompliment serà castigat d’acord amb el capítol de penalitzacions.

**8- Comandaments:**

Cada pilot portarà el seu comandament i opcionalment un reductor de voltatge. Marca i model lliures. La connexió serà per tres bananes. Les fallades seran únicament responsabilitat del pilot participant. En cap cas es pararà la cursa per aquest motiu.

**9- Reclamacions i penalitzacions:**

No n’hi hauran.

**10- Casos no previstos:**

Els casos i situacions no previstos en el reglament tècnic i esportiu quedaran a criteri de la direcció de la cursa. La seva decisió serà inapel·lable.